
Gratis 


Ud med det gamle, ud med det nye, ind med anarkiet 


Byfornyelse. Luften er tung med floskler, når vi taler om gentrificeringen i København. Ikke fordi det ikke er relevant at 
diskutere, eller fordi gentrificeringen ikke er en reel trussel, men fordi vi forfalder til at reflektere overfladisk herom. 


pudses op til det elegante og 

ekstravagante, og altaner renoveres 
luksuriøst. Kassebiler bugnende med 
designermøbler, fladskærme, retrokunst, 
og historiserede arvestykker slimer sig 
op ad fortovets kantsten, parat til at 
blive tømt af tilflyttere og deres 
borgerlige indretningstrang. Indgangs- 
partiet til lejlighedskomplekset er 
forstærket; dør, lås og dørtelefonsystem 
er opgraderet. Hvor boligblokkene ikke 
lukker sig om sig selv, har gårdhavens 
hegn fået sylespidse takker, så 
uvedkomne aldrig kommer på afveje, og 
beboere kun glemmer nøglen til porten 
én gang. 

Gentrificeringen er imidlertid ikke kun 
et spørgsmål om dyrere og overpyntede 
lejligheder, huse, parker, transport- 
systemer, butikker osv. Denne visuelle 
opfattelse undgår at beskæftige sig med 
andre mindst ligeså afgørende aspekter 
ved byfornyelsen”. Bag gentrifi- 
ceringens "facade" er der tale om en 
udfoldelse af ideer, der handler om at 
tilpasse omgivelserne til selvets ønsker 
og behov, hvilket i sig selvikke er 
afsindingt: social og individuel adfærd 
der bryder med den eksisterende orden 
er rent principelt både legitimt og 
ønskværdigt. Oprørets sande kvalitet 
afhænger imidlertid af, hvordan disse 
ønsker og behov manifesterer sig, og 
hvad de bruger som brændstof. I forhold 
til gentrificeringen, er det desværre 
ideer om det passive, materielle, trygge 
liv, der hersker; ideer om en "trendy" 
levevis med kapitalistiske rundsave på 
albuerne; en levevis i ureflekteret, 
forbrugerisk værdiløshed. Det resulterer 
i et indre København for de rige og 
smarte, hvor mangfoldighed er et 
hashtag, ligeværdighed en månedlig 
»je suis«-statusopdatering, og hvor 
frihed forbliver en illusion. 

Det er således ikke kun en byfornyelse 
i fysisk forstand, der tilgodeser de 
privilegerede; det er også en adfærds- 


I byens indre ser vi, hvordan facader 


fornyelse, en forandring i mentaliteten, 
der former rummets sociale dynamik. 
Det sker gennem en regulering af byens 
støjende puls, bl.a. til fordel for til- 
flytternes sarte ører. Det sker gennem et 
påtvunget, borgerligt kernefamilie- 
overherredømme stinkende af 
autoritetstro, og det sker gennem en 
generel fetichisering af pladder- 
humanisme. Der er virkelig intet 
ønskværdigt i disse tiltag, og det kan og 
må intet andet end at fordre en ideernes 
krig. 

Som eksempel forsøger staten og den 
privilegerede klasse, der udgør 
gentrificeringens bannerførere, hele 
tiden at udvide muligheden for at kunne 
parkere i byrummets indre. Deres fælles 
interesser opfyldes konsekvensløst. De 
privilegerede københavnere er et vigtigt 
aktiv, specielt med deres rigdom, men 
også med deres kreativitet, der udfolder 
sig i borgerlig ånd. De legitimerer 
statens ønske om København som 
velhaverby, og støtter dermed aktivt 
gentrificeringen som det urbane 
rigmandsprojekt, det er. Som betaling 


for denne støtte, stilles der krav til staten 
om politibeskyttelse og rumlighed, f.eks. 
ved at kunne parkere sin bil i fordrage- 
lighed, hvor der alternativt kunne stå 
bænke og borde, et bytteskab, et folke- 
køkken, en vandpost et cetera. Hvis man 
ikke kan se det groteske i denne konstel- 
lation mellem disse to bannerførere, er 
det nok fordi man finder tryghed i, at 
ens bil er blevet parkeret forsvarligt, og 
at den tager sig ud præcis, som da man 
forlod den dagen før. 

Vi, der bor og færdes i det centrale 
København; vi, der bor tæt. Vi presser 
kontinuerligt grænserne for 
frugtbarheden i vores sameksistens, 
særligt når vi er uenige i livets optimale 
udformning; det kommer vi ikke 
udenom. Som følge heraf, er staten den 
store mægler i uenighedens navn. Denne 
tilbøjelighed skal bekæmpes! Vi skal 
ikke håndteres, og vi skal ikke tage 
lovens ord til efterretning. Hvis staten 
blander sig i vores liv, må vi respondere 
proportionelt mod dette overgreb, og 
hvis nogen ikke kan modstå 
konformismen, og dermed finder det 


acceptabelt at involvere staten i 
udformningen, opretholdelsen eller 
forandringen af det københavnske rum, 
eller hvilket som helst andet rum, bør 
vedkommende overveje om de befinder 
sig det rette sted. 

I forhold til de forskelligartede ideers 
rodfæstning som en afgørende del af 
gentrificeringsprocessen, er det ikke nok 
at konstatere, diskutere, og analysere al 
den ulighed og ufrihed, der følger med. 
Al den snak og alle de hovedbrud bliver 
udmattelsesstrategier, hvori begreber 
som diplomati, demokrati og kompromis 
optræder og fungerer som 
herskerteknikker i forsøget på at 
bibeholde magten på den rette håndfuld 
hænder, og sikre den gnidningfrie 
byfornyelse. Disse strategier er en del af 
et rationale, hvor de magtfulde æder os, 
der afskyr autoriteter; hvor dem med 
pengene og kontakterne i orden dikterer 
slagets gang, og vi andre må nøjes med 
at fortære disse med øjnene og lægge 
skumle planer for deres fremtidige 
velbefindende. Det er således også 
strategier, der afventer legitime, 
voldelige anslag imod sig. 

Vi antiautoritære skal være klare i 
mælet om, hvad vi ønsker for et liv for 
os selv og hinanden, og ikke kun i 
København. Vi skal ikke begrænse os til 
abstrakte hovedbrud og såkaldte 
nøgleord såsom needs and desires, 
possibilities, and perspectives, som 
figurerer i mange anarkistiske tekster. 
Ideerne — abstrakte eller konkrete — er, 
hvad der trækker os mod den ultimative 
frihed, det autoritetsfri liv. Men i 
handlingen, reaktionen, aktionen, dér 
må vi være konkrete og konsekvente. 
Dér skærer vi igennem. Krigen foregår 
lige her, og den sker helt nede, f.eks. 
hvor gummiet har kontakt med asfalten. 
Det er her, at vi river op med rode. Det 
er her, at vi ser det nye springe op og 
florere. Ud med det gamle, ud med det 
nye, ind med anarkiet. & 

møvsen 


Bevægelse i bevægelsen 


år man bevæger sig rundt blandt 

sine kammerater i ”bevægelsen', 

er det ikke så mærkeligt at man 
får den idé, at vi alle kommer fra de 
samme trange kår i samfundet. At vi alle 
ved, hvad det vil sige at kæmpe den seje 
kamp i hverdagen, hvor ingenting er 
givet, intet bliver foræret (undtagen de 
udslidte sko du overtager fra et 
familiemedlem) og det eneste der er 
sikkert er, at man skal kæmpe for sin 
blotte overlevelse, fra vugge til grav. 

Men sandheden er at det er ganske få 
af os i bevægelsen der lever det liv, 
eftersom langt størstedelen består af 
middelklassebørn. Det kan man ikke se 
ved første øjekast, for der er en dresscode 
der skal følges, man skal gerne syne af 
at komme fra underklassen, og det ender 
så med at blive en af flere indikationer 
for at dette (vores kamp imod staten og 
autoriteter) måske bare er en leg for 
nogle. 

Langt hen af vejen er det heldigvis 
fuldstændig irrelevant om man har haft 
det samme udgangspunkt, hvis vi 
kæmper for de samme ting — at gøre os 
frie af statens, kapitalens og 
autoriteternes kvælende lænker, og vil 
smadre alle rester af dem så de aldrig 
skal kvæle nogen igen. Problemet er 


bare, at det indimellem bliver meget 
tydeligt, hvem de lænker gnaver mest i, 
og det er som bekendt ikke i 
middelklassen. 

Nu kunne det næsten lyde som et 
opråb til intern klassekamp og det er 
egentlig ikke meningen. Det burde, som 
sagt, være fløjtende ligegyldigt hvor 
mange sølvskeer i munden man blev 
født med, så længe vi deler ønsket om at 
eliminere samtlige autoriteter. 

Men kampen er fucking hård. Den er 
konstant, og den er opslidende ad 
helvede til. 

Den kan koste én alt fra blå mærker og 
psykiske mén, til yderligere frarøvelse af 
den smule frihed man måtte mene at 
have i dette yderst begrænsende, ufrie 
samfund. Og et eller andet sted midt i 
kampen ser man sine (nu tydeligt) 
middelklasses "kammerater" forlade 
slagmarken midt i kugleregnen. Det sker 
tilsyneladende typisk når man for alvor 
indser at det kommer til at koste eller 
dér hvor man måske endelig fået sin 
universitetsgrad, og en kæreste som man 
egentlig gerne vil have nogle børn med, 
slå sig ned og leve komfortabelt — for 
børnenes skyld, selvfølgelig! Og lige dér 
forsvandt solidariteten, alle kampråb og 
idealer bliver udskiftet med boliglån, 


friværdi og babymos. Når man har den 
tryghed, det privilege, at man til hver en 
tid kan vende tilbage og fiske 
sølvskeerne frem igen, så er det åbenbart 
det de fleste i sidste ende vælger at gøre, 
og heri ligger, måske ikke hele, men en 
forbandet stor del, af forklaringen på 
hvorfor der er så få kammerater over 35 
år i bevægelsen. 

Desværre bliver det pludselig en 
åbenlys selvfølge, at det er vigtigere for 
nogle at blive ved med at slås, end for 
andre. Middelklasserebellerne vil 
tilsyneladende nødigt miste deres 
privilegier og ligne os andre alt for 
meget, altså når det ikke længere kun 
handler om éns outfit. 

I mellemtiden er der kommet et nyt 
hold af selv samme typer ind ind i 
miljøet, klar til at erstatte deres 
ligesindede. De er blevet inspireret på 
samme måde som deres forgængere, af 
intellektuelle filosofiske skrifter, som 
henvender sig til lige præcis denne 
gruppe i samfundet. De har følt sandhed 
i at verden er uretfærdig og ser det nu 
som en pligt at komme ind i kampen. 
for en tid, så længe man gider. Og sådan 
kører det i ring. Netop på grund af de 
hierarkier som vi påstår at bekæmpe, 
men som trives i bedste velgående i 


bevægelsen, bliver kun de 
diplomudstedte selvfede typer hørt. For 
man kan jo umuligt have noget 
interessant at tilføje til debatten hvis 
man ikke kan stave til 
universitetsuddannelse og tilmed ikke 
har studeret på en af disse snobbede 
institutioner. 

Ergo forbliver bevægelsen en konstant 
udskiftning af de priviligerede, ironisk 
selverklærede revolutionære 
middelklassesbørn. 

Tilbage står resten af os med en følelse 
af at være forrådt af vore såkaldte 
kammerater. Var det hele bare en leg for 
dem der endte med at vende os ryggen? 
Blot en behagelig alternativ adspredelse 
fra det kedelige borgerlige liv de kom 
fra… og vendte tilbage til, nu beriget 
med lidt spændende historier at 
underholde middagsselskabet med i 
fremtiden? &€  Bite Back 

Mureren der knægtede verdens største bank 


Af Lars Troels Møller 


vilke instanser i samfundet kan 

egentlig hamle op med 

bankerne? Hvor tit lykkes det 
dem at sætte ind, så bankerne reelt må 
føje sig? Og hvor ofte tvinges bankerne 
til at stå til ansvar for deres kriminelle 
aktiviteter — såsom i sagen om Panama- 
papirerne? Hvad angår disse spørgsmål, 
kan det være svært at få øje på aktører, 
der har format til at matche bankerne og 
sætte foden ned overfor dem. Men jeg 
vil dog give et eksempel. 

Den baskiske murer Lucio Urtubia 
tvang i 1982 First National City Bank 
(nu Citibank) til forhandlingsbordet. 
Efter at have stået for en større 
produktion af falske rejsechecks og 
anvendt disse til finansieringen af flere 
venstrefløjsbevægelsers kamp mod 
diktaturregimer i Spanien og 
Latinamerika var Lucio endt på 
anklagebænken med et stort 
erstatningsansvar hængende over 
hovedet. Netværket omkring Lucio 
fortsatte dog ufortrødent indløsningen 
af den forfalskede valuta, så 
bankledelsen måtte opgive retssagen 
mod ham og i stedet gå til 
forhandlingsbordet. Historien om 
mureren fra Navarra beretter om en 
tilsyneladende almindelig håndværker, 
der gik et grisk bankvæsen i bedene for 
at skaffe midler til bekæmpelsen af 
politisk undertrykkelse. 


Små og større modstandshandlinger 
Den 18. februar, 1931, fødtes Lucio 
Urtubia ind i en fattig 
landarbejderfamilie i landsbyen 
Cascante i den spanske region Navarra. 
Lucios mor var hjemmegående og faren 
var landarbejder, og begge måtte de slide 
umådeligt meget for at skaffe brød på 
bordet til familien. Efter Francos sejr i 
den spanske borgerkrig blev offentligt 
kendte socialister som Lucios far 
tvunget til at arbejde gratis for de 
Francotro gårdejere. Der var ofte ikke 
mad nok til at føde alle, så Lucio lærte 
efterhånden, hvordan man med en 
bambuspind med fugtigt ler på enden 
kunne fiske mønter op af kirkens 
fattigbøsser, stjæle frugt fra velhavernes 
træer og fra lastvognene, når de 
bremsede ned for at komme rundt i 
landsbyens vejsving. 

Da Lucio skulle aftjene værnepligten i 
Logroxio, havde Franco sat sig på 
magten som diktator i Spanien. Det var 
en trist beskæftigelse at tjene under de 


officerer, der, med det meste af verdens 
stiltiende accept, havde deltaget i 
nedkæmpelsen af Spaniens demokratisk 
valgte 2. Republik. 

Modstandshandlingerne tog til i alvor, 
da Lucio og nogle soldaterkammerater 
begyndte at smugle støvler, tæpper, ure 
og dåsesardiner ud af kasernelageret. 
Det hele blev omsat på det sorte marked 
til et værdifuldt underhold for disse 
rekrutters forarmede familier. Lucio var 
så heldig at befinde sig på orlov, da deres 
forretning blev opdaget. Hæren var 
blevet bestjålet for mange millioner 
pesetas. Hvis ikke Lucio var flygtet til 
Frankrig, kunne han meget vel have fået 
dødsstraf. 


En flygtning i Paris 

I Paris lærte Lucio i begyndelsen af 
1950'erne både murerhåndværket og det 
spanske eksilmiljø at kende. 
Republikanere, socialister og anarkister 
boede i den franske hovedstad. Flere af 
dem havde efter flugten fra Spanien 
været med til at befri Paris og Frankrig 
fra den nazistiske besættelsesmagt. Den 
unge Lucio lærte også flere tidligere, 
franske modstandsfolk og ikke mindst 
den catalanske anarkist, Quico Sabaté, at 
kende. Quico var en indædt fjende af 
Franco-styret, af dets vold og 
undertrykkelse, og havde i Spanien ydet 
økonomisk hjælp til de politiske fangers 
familier ved begå bankrøverier. 
Murerlærlingen Lucio blev hurtigt en del 
af dette arbejde, som Quico fortsatte 
med at udføre i Frankrig, og Lucio 
begyndte også af og til at rejse til 
Spanien på falsk pas for at fordele 
pengene blandt de indsattes familier. 


Den store aktion 

I bestræbelserne på at hjælpe Franco- 
styrets forfulgte begyndte Lucio og hans 
kammerater i starten af 1960'erne også 
at forfalske kørekort og pas. Dette var 
særdeles nyttigt for Franco-regimets 
politiske dissidenter, der havde brug for 
at gå under jorden. Dokumenterne gik 
fra hånd til hånd og blev ligeledes flittigt 
benyttet af forskellige revolutionære 
bevægelser i både Latinamerika og 
Europa. Den politiske kamp som 
revolutionære grupper og bevægelser 
som GARI i Spanien, Tupamaros i 
Uruguay og Montoneros i Argentina 
førte mod deres respektive landes 
diktaturer, fandt imidlertid også snart 
økonomisk støtte i det netværk, som 

Lucio byggede op omkring 
forfalskningsarbejdet. Når arbejdsdagen 
på byggepladsen var overstået, tilbragte 
Lucio og hans kammerater aftenerne og 
nætterne med at opøve deres evner som 
falskmøntnere. For Lucio var det 
vigtigste, at de venstreorienterede 
grupper, der bekæmpede 
militærdiktaturerne på den ene og den 
anden side af Atlanten, modtog 
økonomisk støtte til deres kamp på 
bekostning af verdens største bank, First 
National City Bank. Og derfor nåede 
modstandskampen nu sit klimaks med 
»Den store aktion«, som var planen om 
at forfalske Citibanks hovedprodukt the 
traveller's cheque. I slutningen af 
1970'erne og starten af 80'erne var »Den 
store aktion« på sit højeste. Fransk politi 
jagtede Lucio og fangede ham til sidst. 
Under retssagen kom det imidlertid til at 
stå klart for Citibanks ledelse, at 
indløsningen af de falske checks ikke 
hørte op med Lucios anholdelse. Det 
anarkistiske netværk rådede stadig over 
trykpladerne og fortsatte med at 
udvinde penge. Citibanks troværdighed 
var under et enormt pres, banken havde 
allerede mistet omkring 20 mio. dollar, 
og så længe at trykpladerne, der skulle 
til for at fortsætte produktionen af de 
falske rejsechecks, ikke var fundet, 
kunne Citibanks værste mareridt 
fortsætte på ubestemt tid. Det endte 
derfor med, at Citibanks ledelse fra New 
York måtte til forhandlingsbordet med 
mureren fra Cascante. 


Modstandens aktualitet 

Det fascinerende ved Lucios historie — i 
lyset af danske bankers involvering i 
Panama-papirerne, VLAK-regeringens 
skattelettelser og den voksende ulighed 
— er landarbejdersønnens kamp mod 
overmagten for at omfordele noget af 
den skævt fordelte rigdom til de fattige 
lønmodtageres kamp mod 


KL. 19:30 / ENTRÉ 30 KR. 


diktaturregimerne i Spanien og 
Latinamerika. Det kan for nogen synes 
fjernt og uvedkommende, men det tror 
jeg ikke, at det er. Når otte mænd i dag 
ejer lige så meget som halvdelen af 
jordens befolkning til sammen — som 
Mette Line Thorup skriver i Information 
d. 16. januar i år — er det et udtryk for 
den på verdensplan og i vores eget 
samfund så skræmmende økonomiske 
ulighed. I samspil med politisk 
undertrykkelse kan dette være med til at 
forme modstandskvinder og -mænd som 
Lucio. Et opgør med den socialt og 
økonomisk ulighedsskabende politik er 
derfor også særdeles væsentligt 
herhjemme, medmindre samfundet skal 
være for de få og ikke for os alle. 


mm 

Når vi fredag den 29. september, kl. 19.30 
i Byens Lys på Christiania, fejrer 
modstandsmanden Lucio med 
udgivelsen af hans selvbiografi på dansk, 
Revolution fra byggepladsen, og med 
visningen af dokumentarfilmen Lucio, er 
det for at huske på, at modstanden mod 
det kapitalistiske system og verdens 
diktaturregimer — såvel som kampen for 
social lighed, miljømæssig 
bæredygtighed og demokratiske 
samfundsforhold — er lige så aktuel nu, 
som den var i det foregående 
århundrede. Jeg tror endda, at vi med 
den nuværende, nationalistiske 
højredrejning i Europa og USA har 
endnu mere brug for at huske på 
modstandsmænd som Lucio, der satte alt 
på spil for at tilvejebringe lidt 
retfærdighed for de undertrykte. & 


Lars Troels Møller er cand. mag. i spansk 
og oversætter af Lucio Urtubias 
selvbiografi, der udkommer den 29. 
september på Det Poetiske Bureaus Forlag. 


Myten om det apolitiske menneske 


ennem dit liv vil du uden tvivl 

støde på en lang række 

mennesker som påstår at de slet 
ikke er politiske. ”Apolitiske mennesker, 
kalder de sig selv. De mener simpelthen 
at de er så adskilt fra den politiske sfære 
at de intet standpunkt har i den, og ikke 
kunne være mere ligeglad med den. I det 
bedste tilfælde kommer dette udtryk fra 
uvidenhed; i værste tilfælde kommer det 
fra reaktionær støtte til den nuværende 
verdensorden. Andre gange kommer det 
fra en verdensfjern ligegyldighed, en 
næsten nihilistisk tilgang til hvordan 
verden udfolder sig. 

Oftest vil disse mennesker være folk 
som ikke lider på nogen måde under det 
nuværende system, og vil højst 
sandsynligt heller ikke lide under de 
fleste andre systemer. Vedkommende er 
højst sandsynligt en hvid, heteroseksuel, 
middeklasseborger som ikke er i 
skudlinjen for de reaktionære magters 
ønsker om at tvære minoriteter ud og 
røve fra de fattige. For denne person er 
den nuværende verdensorden 
simpelthen bare sådan ting er. Det er 
normalitet, og det er fuldstændigt adskilt 
fra alle former for politik. Denne person, 


som du nok kender utroligt mange af, er 
en nyttig idiot for statsmagterne. Jeg vil 
nu uddybe hvorfor. 

Der kan ikke herske meget tvivl om at 
den mest effektive og sikre form for 
repression er den som foregår i det 
skjulte, den som resten af verden ikke 
tror på findes. Det er en strategi som 
statsmagterne vidende eller uvidende 
gennemfører på daglig basis, hvor disse 
såkaldte ”apolitiske mennesker" er de 
allervigtigste faktorer i dens 
opretholdelse. For i det øjeblik at disse 
mennesker har frasagt sig politik som en 
helhed, har de givet statsmagterne lov til 
at fortsætte deres repression. Hvis disse 
privilegerede mennesker nægter — eller 
ikke er i stand til — at opdage hvor deres 
privilegier stammer fra, og hvem det er 
som lider for at disse privilegier kan 
fortsætte, så har de i det øjeblik taget et 
politisk standpunkt — selvom de påstår at 
de ikke tager del i politik. For på trods af 
hvad disse mennesker mener, er 
manglen på handling i sig selv en 
handling, og oftest en ekstremt harmfuld 
en. 

Hvis der opretholdes en generel idé 
om at der findes et lag i vores samfund 


som på en eller anden måde er apolitisk 
og naturligt”, men som er til grotesk 
skade for folk lavere ned på samfundets 
rangstige, så er de repressive magter 
uovervindelige. Kære læser, siden du nu 
sidder med dette blad i hånden, går jeg 
ud fra at der er en smule politisk 
vågenhed i dit sind, så til dig siger jeg 
klart: det er vores pligt at vise disse 
såkaldte ”apolitiske” mennesker at lige 
meget hvor de vælger at gå hen, kan 
deres eksistens ikke være udenfor den 
politisk sfære. Alt hvad de køber, alt 
hvad de siger (men endnu vigtigere: 
hvad de ikke siger), og al den tid de 
bruger på arbejde eller fritid vil næsten 
altid enten støtte eller yde modstand 
mod den nuværende verdensorden. Det 
er ikke ensbetydende med at hver eneste 
handling har en politisk agenda og 
intention, men at den altid bidrager 
enten til opretholdelsen eller 
nedbrydelsen af verden som vi kender 
den i dag. Vi er forpligtiget til at drive 
disse mennesker ind i et hjørne hvor de 
indser at de er tvunget til at tage en eller 
anden stilling til politik, eller flytte ud i 
de svenske skove, og melde sig totalt ud 
af samfundet. 


Der er mange som bliver skræmt af 
politik, og det er forståeligt nok — så 
forståeligt at man også selv nogle gange 
får lyst til at melde sig ud — meni en 
kapitalistisk verden betyder en apolitisk 
holdning intet andet end støtte for det 
repressive, voldelige, kapitalistiske 
samfund vi lever i. For de privilegerede 
betyder et apolitisk liv afslapning, 
nydelse, og ro i sindet. For de mindre 
privilegerede kan et apolitisk liv betyde 
selvmord. 

Kort sagt må vi antikapitalister 
udradere myten om den neutrale 
position. Det er sandt at man kan have 
blandede meninger og finde kvaliteter 
på hele det politiske spektrum, men det 
er ikke muligt at have ingen holdning. 
Hvis der skal være noget som helst håb 
for en folkebevægelse der skaber en 
bedre verden for alle, kan vi ikke stille os 
tilfreds med at debattere med vores 
politiske modstandere, men må også 
vække de sovende, almindelige 
mennesker. For en sovende verden er 
meget nemmere at manipulere, end en 
vågen og vred en. & 

Vaskebjørn 


Orkanen 


Kortslutningen og den sociale strømafbrydelse 


erredømmets og udnyttelsens 
H strukturer er ikke statiske. De 

har forandret og transformeret 
sig selv i historiens løb på grund af sin 
tilbøjelighed til at videreføre sig selv, og 
er dermed indviklet og uundgåeligt 
forbundet til, og vævet ind i, de sociale 
konflikter. Indtil 70'erne kunne man 
erkende nogle kraftige sociale 
spændinger og vigtige omvæltninger 
indenfor produktionssfæren, som logisk 
nok krystaliserede sig omkring de store 
fabrikker, eller i det mindste med al 
fokus rettet mod dem. I dag, i det gamle 
Europa, ser konflikterne ud til at være 
fortrængt” til andre områder. Ikke desto 
mindre fortsætter udnyttelsen gennem 
arbejdet og andetsteds, men anderledes 
end før; helt sikkert mere 
decentraliseret”, og helt sikkert bedre 
beskyttet mod eventuelle udfordringer 
indefra”. 

I dag mødes vi altså af behovet for at 
videreføre, fornye og fordybe analysen 
af udnyttelsen og magthavernes 
strukturer. De gamle modeller er 
allerede blevet forladt, selvom der endnu 
er nogle som tror på "proletariatets 
styrke og dets relevans indenfor 
produktionssfæren. En sådan "ny" 
analyse er allerede sat i gang siden år 
tilbage, men i dag synes det som om 
endnu et skridt behøves at tages. 

Grundlaget for udnyttelsen, eller bedre 
endnu, af dens videreførelse, findes i den 
sociale reproduktion. Det er ikke blot den 
åbenlyse søgen efter magt og 
akkumulering, men også de 
modsætninger som er fanget i dens 
logik, som reproducerer tingenes 
tilstand. Det er tydeligt nok at 
arbejderen skaber udnyttelsen og at 
udnyttelsen skaber arbejderen. På 
samme måde som borgeren 
reproducerer magten, mens magten 
reproducerer borgeren. Mulighederne 
for at bryde denne forbandede cirkel kan 
ikke længere findes der, hvor den 
revolutionære bevægelses gamle bøger 
udpeger dem, og ej heller i en ny version 
af en langsom og uendelig proces 
bestående af en samfundsmæssig 
vækkelse; de må findes andetsteds. Det 
er dette oprørske andetsteds som vi må 
analysere og eksperimentere med. 
Udnyttelse, og dermed social 
reproduktion, følger ikke længere 
koncentriske linjer som det kunne 


opfattes før i tiden. Det er ovre med de 
store industrielle komplekser som skabte 
arbejdere, der var i stand til at 
identificere sig med hinanden; det er 
ovre med arbejderkvarterer, hvor de 
fælles interesser muliggjorde nogle 
indædte kampe; det er ovre med de store 
kamporganisationer, som var i stand til 
at begejstre og mobilisere tusinder af 
mennesker. I dag er udnyttelsen 
forskelligartet og decentraliseret i en 
grad der umuliggør fremkomsten af et 
kollektivt subjekt, et proletariat". 
Udnyttelsen er ikke tilbøjelig til at 
koncentrere sig indenfor en gigantisk 
struktur, men breder sig ud over hele 
territoriet gennem små strukturer som 
alle er forbundet af et netværk af energi 
og kommunikation, hvilket muliggør 
accelereret produktion og en altid 
nærværende reproduktion af 
herredømmet. Hvis det nuværende 
samfund ser ud som et stort udendørs 
fængsel, så er de fiberoptiske kabler dets 
pigtråd og kommunikationsnetværkene 
dets vagttårne. 

Når vi peger på denne udvikling, så er 
det ikke blot på grund af nysgerrighed 
og et ønske om at forstå hvorfor den 
sociale konflikt ikke længere er indlejret 
i en ældgammel formel, inddelt af 
klassekampen mellem proletariatet og 
borgerskabet, to let identificerbare 
grupper som kæmper om en fæstning. 
Snarere er det for at opdage nogle 
omdrejningspunkter hvor vi kan gribe 
ind, nogle punkter hvor det er muligt at 
angribe udnyttelsen og dermed den 
sociale reproduktion. I vores øjne kan 
disse omdrejningspunkter også findes i 
den infrastruktur som økonomien og 
magthaverne er afhængige af. Disse 
decentraliserede og meget komplekse 
infrastrukturer har muliggjort nye 
former for udnyttelse (tænk blot på den 
nuværende nødvendighed af altid at 
være tilgængelig ved telefonen, i 
arbejdsfleksibilitetens navn), og således 
er det dér at nutidens udnyttelse kan 
angribes. Fiberoptiske kabler, 
transportnetværk, energitilførsel, 
kommunikation, samt 
mobiltelefonnetværkene: Dette er et 
terræn for indgriben, som i sig selv er 
ukontrollabelt, hvor der ikke længere er 
nogen centre at erobre eller positioner at 
forsvare, hvor decentraliseringen, i kraft 
af situationens logik, indebærer et 


decentraliseret angreb som er uformelt 
og udført af små grupper. 

Der er mange som har påpeget 
svaghederne ved denne infrastruktur, 
men der er stadig meget arbejde at 
udføre for at klarlægge og udspecificere 
dem. Man kunne allerede begynde at 
samle og fordybe de praktiske forslag 
som fremkommer af samtidens 
konflikter. I stedet for at fokusere på 
kampe med politiet, burde man snarere 
se på hvordan infrastrukturen angribes 
under visse gadekampe i bestemte 
metropoler og deres udkanter: Sabotage 
af belysningen, påsatte brande i 
generatorer og transformerstationer, 
sabotage af det offentlige 
transportystem. I en nutidig analyse af 
metropolen kan vigtigheden af transport 
(af mennesker, varer og information) 
ikke udelades. Men arbejdet med at 
klarlægge kan ikke afsluttes her. Vi 
behøver præcise detaljer, eksakte 
analyser og grundig teknisk viden. 

Tydeligt nok giver muligheden og 
nødvendigheden af diffuse angreb mod 
magthavernes infrastruktur ikke meget 
mening, hvis de ikke er integreret i et 
større projekt. Selvom det kan siges med 
sikkerhed, at sabotage altid er på sin 
plads, er det nødvendigt at huske at der 
altid er et før, under, og efter. Hvis nogle 
af sprækkerne i normaliteten, i den 
sociale reproduktion, giver nogle 
muligheder, så er det vigtigt at have 
forestillet sig dem på forhånd. Hvad skal 
der gøres i tilfælde af en 
strømafbrydelse? Hvad skal der gøres, 
når den offentlige transport ikke 
fungerer og muligvis skaber et utroligt 
kaos i byen? 

På trods af det skal vi ikke se alle disse 
spørgsmål om infrastruktur som 
separerede fra andre konfliktarenaer. De 
kan med sikkerhed integreres i et hvilket 
som helst offensivt projekt. Hvis 
konflikterne af i dag er spredte og 
diffuse, uden et ”centralt” terræn, så er 
det ikke et spørgsmål om at finde eller 
rekonstruere en centralitet som skulle 
være i stand til at forene diffuse 
fjendskaber i ét revolutionært projekt, 
men derimod at bygge broer mellem 
forskellige konflikter. Et præcist angreb 
imod infrastruktur har for eksempel 
større konsekvenser, som er hinsides blot 
et enkelt aspekt af magten. Under en 
gadekamp, er en strømafbrydelse ikke 


blot et spørgsmål om at besværliggøre 
politiets fremfærd, men vil give ekko 
langt hinsides øjeblikkets tekniske 
overvejelser. Vi lever ikke på samme 
måde, når det er mørkt. Dette aspekt er 
endnu kraftigere i forhold til 
energinetværk, hvor konsekvenserne 
kan være mere vidtrækkende end det 
forestillede mål. 

Det handler ikke om at gøre disse 
refleksioner og forslag til baggrund for 
en mægtig, teknisk konspiration som 
ville kaste byerne ud i mørket, eller ud i 
et nedbrud af strømmen af information 
og kommunikation, som det snarere ville 
se ud i dag. Det er nødvendigt at udvikle 
projekter, omend beskedne, der 
indikerer muligheden for at angribe, til 
alle dem som ønsker at kæmpe på et 
radikalt grundlag — projekter som 
dermed ikke alene er opfordringer til 
revolutionære. At håndtere dette 
spørgsmål på en militaristisk måde, at 
endnu engang tale for centralisering 
stående overfor det som er 
decentraliseret, og måle alting på 
effektivitetens” skala, indebærer at have 
misforstået alt, hvad der er blevet sagt. 
Det som er "nyt" i dag, er for eksempel 
ikke muligheden for at angribe et 
centralt, elektrisk system for at kaste 
byen ud i mørket, men muligheden for 
overalt at angribe et elektrisk netværk 
som er integreret men spredt vidt 
omkring. Denne mulighed kræver ikke 
nogen stor organisation eller 
formalisering af den undergravende 
spænding, den tillader simple, direkte 
angreb som er enkle at reproducere. 

Hvis det er sandt at den bestående 
ordens stabilitet er eroderet i de sidste 
par år, er det ligeså sandt at de gamle 
sociale kampmetoder og de mæglende 
organisationers forsvinden, er blevet 
fulgt af nye former for social konflikt, 
som er en hel del mere ustyrlige og 
vilde. Vi burde fokusere vores teoretiske 
og praktiske opmærksomhed på det som 
kan gøre denne smeltedigel 
ukontrollabel. Her er der intet som kan 
garantere, at det er anarkistiske ideer og 
ideer om frihed som vil sejre, men 
sikkert er det at der vil være langt bedre 
grobund for disse ønsker. & 


Bidrag til det internationale anarkisttræf i 
Zirich 10.-13. november 2013. Oversat 
efter pjecen Radio Silence af Orkanen. 


Forbud mod venstreradikal hjemmeside 


Tyskland. Den 25. august blev 
den antiautoritære hjemmeside 
linksunten.indymedia.org 
forbudt af de tyske myndig- 
heder. Siden har eksisteret siden 
2009 og er en populær og meget 
anvendt hjemmeside for opråb 
til demoer og andet, kom- 
munikeer, artikler og debat. 
Forbuddet mod siden kommer 


efter at tyske politikere og myn- 
digheder i længere tid har truet 
venstreradikale og antiautori- 
tære med hårdere repression. 
Det skal især ses i lyset af G20 i 
Hamborg, hvor politiet fuld- 
stændigt mistede kontrollen, 
med store ødelæggelser til følge. 
Ifølge myndighederne bunder 
forbuddet i, at hjemmesiden 


strider mod den tyske forfat- 
ning. Indymedias logoer er fra 
nu af også forbudt i Tyskland. 

I forbindelse med forbuddet 
blev der udført husransagninger 
mod en række adresser, hvor 
bl.a. computere blev konfiskeret. 

Dette anslag mod den anti- 
autoritære bevægelses kom- 
munikationsveje peger dels på 


magtens frygt for spredningen 
af antiautoritære ideer, og 
dermed også på vægten af at vi 
kommunikerer dem, og dels på 
hvad vi har at vente fra staten i 
det øjeblik den føler sig truet. 
Det behøver ikke være så meget 
en reel trussel (G20-optøjerne 
var meget begrænsede i tid og 
rum), som et spørgsmål om at 


forhindre spredning. 

At udbrede vores ideer bør 
altid gå hånd i hånd med vores 
handlinger. Her til lands er der 
et stort behov for begge sider af 
sagen. Lad ideerne flyde frit og 
skærp handlingerne mod 
autoriteternes verden. Kun 
således kan vi endelig trække 
vejret frit. & oir 


Læserbreve | Correspondence 


Ideology as authority vol. 2 


This is a letter in response to ”S), who in 
the previous issue (5th of August) 
framed ideology as authority in relation 
to human collateral damage. I will try to 
elaborate on the concept of ideology, by 
considering two often cohesive 
connotations that are especially relevant 
to this discussion; ideas and systems. 
Ideally, the life of an anarchist is satur- 
ated with ideas, particularly ideas of un- 
hinged freedom severed from every kind 
of oppression, and every social order 
that upholds this oppression. Moreover, 
ideas of destroying that oppressive 
social order, by and large, spawning 
ideas of how and when. Ideas of foster- 


ing new bonds, new relationships, new 
spheres and spaces consisting of free, 
consenting individuals that live together 
in loving, creating, building, growing, 
desiring, and dying without any kind of 
authoritarian barrier; ideas of enjoying 
life without classes, classifications, and 
crucifixes. In this sense, ideas are crucial 
for the individual path to absolute 
freedom. 

Now, anarchist ideas may be strong- 
hearted and everlasting, but unfortun- 
ately, they distort quite easily, when 
restrained under the pressure of 
systems, i.e. the second connotation of 
ideology chosen for this analysis. De- 
rived from the concept of systems, you 
have structures, fixtures, design, and 


Denne rubrik er åben for diskussion, kritik og kommentarer. | This section is open for discussion, criticism and comments. 


furthermore, determinism, limitations, 
inertia and stasis; none of which are the 
least desirable in the world of anarchy. 
In my opinion, rebellious acts with 
human collateral damage as a ”by- 
product” are not necessarily the result of 
poor planning or lack of precision skills, 
simply due to the omnipresent 
impossibility of controlling every aspect 
of even the smallest actions. However, it 
can very well be the result of some 
wretched notion that human life is 
dissolvable under some superiour 
value/idea-based system. Therein dwells 
ideology as an authority; when you 
place ideas into a web of ranking orders 
and calculations; when ideas become 
doctrines; when you fixate so much on 


the validity and proposed universalism 
of an idea that you end up marginalizing 
its consequential act with its ever so 
present importance, repercussions, and 
perspectives. The pitfall is that ideas and 
systems are all too often in collaboration 
with one another, undermining the 
existence of anarchist ideas. 

The question remains, whether or not 
it is possible to embrace any kind of 
ideology without embracing any kind of 
system at the same time. Regardless, we 
should always think of ideas as free from 
all kinds of restraints; just as we do with 
freedom itself. Perhaps by doing just 
that, ideology, in whatever shape or 
form, will never become an authority. & 


Orkanen 


Overvejelser omkring statens lunefulde væsen 


og samfundene er deres 

laboratorier. Således elsker den 
enkelte stat at eksperimentere med 
forsøgskaninerne hoppende rundt nede i 
bunden af buret. Det gælder i høj grad 
repressive tiltag mod den del af 
befolkningen, der vælger at kritisere. 
Det er bl.a. i form af materielle resurser 
stillet til rådighed for ordensmagten i 
form af heste, vandkanoner eller 
chokgranater, der skal dæmme op for 
upassende, social adfærd. Det kan også 
være i form af lovgivning, som vi har set 
det i Danmark med indførelsen af 
administrative frihedsberøvelser ovenpå 
kampen for det gamle ungdomshus, eller 
respektpakken, der bl.a. forhøjer straffen 
for hærværk, når det udøves i 
forbindelse med såkaldt social uro. 
Endvidere kan det være rent strategisk i 
form af knibtangsmanøvrer, formationer 
med hundepatruljer, eller øget 
polititilstedeværelse i civil udklædning. 
Listen er lang. 

Staten opererer ofte uden at vide, om 
noget har en ønsket virkning på kort 
eller længere sigt, og hvis det fejler, ja, 
så er det bare op på politihesten igen; 
trial and error. Hvis noget derimod 
fungerer, uanset hvor fuldstændigt 
vanvittigt det måtte være, så besidder 
det en stærk gyldighed; målet helliger 
midlet. Det hele smelter sammen i en 
magtdemonstration uden lige, hvor det 
er fuldstændigt overflødigt, hvad 


' tater er en flok gale videnskabsfolk, 


befolkningen måtte sige. Disse metoder 
er ikke bare eksempler på, hvordan magt 
korrumperer, men de viser også, hvor 
splitterravende ligeglade herredømmet 
er med dem, der afmægtigt står udenfor 
kontrolrummets rækkevidde. Vigtigst af 
alt, dog, viser disse metoder hvordan 
staten eksisterer ud fra en søgen efter 
den fuldendte selvkontrol, og samtidigt 
arbejde intensivt for at kontrollere alt 
omkring sig. 

Staten absorberer helt automatisk 
legitimitet fra andre stater, udelukkende 
fordi de alle deler klassifikationen 'stat'. 
Alle konsoliderede stater har, uanset 
hvor forskelligartet de umiddelbart 
måtte synes at være, fundamentale, 
uudslettelige ting til fælles, om det så er 
undertrykkelsen som eksistensgrundlag, 
kontrollen med samfundets 
nøglesektorer såsom militær, finanser, 
energi og kommunikation, en 
opretholdelse og styrkelse af 
voldsmonopolet m.m. Denne spejling 
medfører, at der både bevidst og 
ubevidst foregår en spredning af 
forsøgsresultater fra laboratorierne 
imellem staterne. Overordnet set 
opererer de på samme måde, for at opnå 
de samme ting, der skal sikre deres 
fortsatte eksistens. Denne spredning af 
repressionstiltag hjælper for det første 
med at underminere trusler mod 
staternes virke, og med ideologiske 
bavner i form af sadisme og ”viden er 
magt -kriller, opildner det hver enkelt 


stat til konstant at udvide og udvikle 
eksperimenteringen. Undertrykkelse af 
et samfunds rebeller er således ikke 
kun et spørgsmål om, hvordan den 
enkelte stat isoleret set forholder 
sig. De forskellige 
undertrykkelsesformer 
derude i de autoritære 
samfund inkorporeres 
kontinuerligt på tværs af 
landegrænserne; det er 
uundgåeligt, og for os 
antiautoritære må dette 
repressive foretagende ikke 
komme som en overraskelse. 


Et opgør med galskaben 

Resultatet af de enkelte staters 
oparbejdning og spredning af denne 
vidensmasse skaber en parathed, dvs. en 
øget evne til at forudse og håndtere 
eventuelle oprør, hvilket giver staterne 
en massiv fordel i vores kamp imod 
deres fortsatte eksistens. Det er denne 
parathed, vi skal udfordre. Vi skal stå 
fast, når herskerne siger løb, og 
omvendt. Vi skal slå til, hvor de ikke 
befinder sig. Eksempelvis når 
menneskemængden i demonstrationen 
summer ovenpå en kundgørelse af dens 
opløsning, og alle, inklusiv politiet, 
spejder efter én til at lede, dér foreligger 
muligheden for et oprør, som 
herrredømmet på ingen måde er parate 
til at håndtere. Vi kan måske ikke hamle 
op med deres resurser, muskelmasse 


eller stamina, men et tilbageslag i deres 
analyse af vores handlemønstre 
efterlader dem på herrens mark, og i det 
impulsive og ”atypiske” oprørs 
forevigelse finder de aldrig tilbage. 
Vores nytænkende tilgang mod 
herredømmet vil ikke forhindre 
eksperimenteringen på os, snarere 
tværtimod; dér må vi i sidste ende 
forgifte videnskabsmanden. Den 
manglende succes i eksperimenterne kan 
imidlertid tage toppen af statens 
selvtillid, og måske ovenikøbet fremme 
(yderligere) modløshed, frustration og 
desperation. Succesfraværet kan i hvert 
fald være med til at sikre, at den bruger 
en helvedes masse resurser, helt uden at 
det bærer frugt, i dens søgen efter 
nøglen til oprørets evige død. & buck 


Anarchists, consider your allies 


APPEARENTLY, allegiance is to be 
found in the sphere of fiber- 
optic communication, arguably 
originating in the belief that 
technology is under our control, 
and not the other way around. 
Through our general usage of 
any kind of social media, we are 
continuously convincing 
ourselves and each other that 


these black holes of data 
collection are pools of 
opportunity, from which we can 
exploit applications that will in 
numerous ways enrich our lives. 
Concurrently, we can 
supposedly discard all the 
oppressive and manipulatory 
features therein. Hence, we are 
so hung up on the belief that 


our creation and perpetuation 
of our mirror selves will not 
compromise us as free 
individuals, even if it sews our 
mouths shut, lead us into bodily 
apathy, distances us from 
anything real, et cetera. 

Thus, it is erroneous to think 
that you are free, when you are 
a fugitive, hiding your true self. 


oppressor, even if that 
oppressor in any way is 
yourself. Similarly, a space 
refuge can only facilitate a 
limited sense of freedom, 


In this way, freedom can never 
be achieved, because freedom 
demands you to fight off any 


because freedom demands you 
to stand up against any kind of 


spatial limitation. Thus, freedom 
needs every kind of fight to 
preserve every element that it 
consists of. In neglecting that, 
we abstain from the notion of 
of complete freedom, thus 
imprisoning what is forever 
meant to be free. & 

cable grinder 


Nyt fra Orkanen 


D): sidder nu med det fjerde nummer 
af Orkanen. Vi bestræbte os fra 
starten på at skabe et anarkistisk blad 
med fast månedlig udgivelse, for at opnå 
en kontinuitet som ville gøre det muligt 
for folk at indsende bidrag og diskutere 
anarkistiske ideer og handlinger. Vi 
begynder så småt at kunne se resultatet 
af denne kontinuitet, men vi ønsker 
endnu at udvikle diskussionerne på 
forskellige niveauer, ikke mindst for at 
se hvilke muligheder der findes for 
bladets fremtid og for en kompromisløs 
anarkistisk agitation. Her kommer 
således endnu en opfordring til at 
indsende materiale til bladet, samt en 
invitation til at diskutere anarkistiske 
ideer ansigt til ansigt, med 
udgangspunkt i bladet. 

Vi vil gerne opfordre anarkister til at 
udtrykke deres ideer på skrift, fordi det 
skaber både en individuel og kollektiv 
udvikling. Drop Facebooks 
overvågningshelvede og lad dit oprørske 
potentiale komme anonymt til udtryk. 
Med det formål er bladet åbent for 
bidrag i form af artikler, læserbreve, 
kommunikeer, digte, billeder, tegninger, 
opråb, etc. Vi modtager også gerne tips 
om aktioner og projekter som bladet kan 
udbrede kendskabet til. Det vil vi gerne 
understrege endnu engang. Vi stiller dog 
visse krav til ideernes klarhed og 
tekstens kvalitet. Det er en afvejning fra 
tekst til tekst, og derfor ønsker og kan vi 


ikke sætte nogle klare retningslinjer, 
men vi mener at hvis du læser i bladet 
ved du hvilken retning vi ønsker at gå i. 
Meget kort sagt: En anarkisme som 
sætter individet og det umiddelbare 
oprør mod alle herskere i første række, 
og som er konsekvent i sin afvisning af 
alle autoriteter. Husk på at bladet har 
begrænset plads og at du derfor bør fatte 
dig i relativ korthed. 
For at udvikle FE 
bladet, ogforat FK 
bringe ideerne til 
live, ønsker vi fra 
nu af at afholde 
diskussioner ca. to 
uger efter udgivel- 
sen af hvert num- 
mer. En mulighed 
for uformelt at 
diskutere offentlig- 
gjorte artikler, be- 
slægtede emner, 
samt bladets over- 
ordnede retning — 
med det for øje at 
bryde isolationen mellem anarkister og 
skabe en samtale som kan danne 
grundlag for handling. 
Diskussionstræffene vil blive 

annonceret i bladet. Første gang bliver i 
BumZen den 17. september kl. 16. 
Velkommen. & 

Orkan 


News from Orkanen 


Va are now reading the fourth issue 
of Orkanen. From the start, we have 
strived to create a monthly anarchist 
newspaper, in order to achieve a 
continuity that would make it possible 
for people to send in texts and discuss 
anarchist ideas and acts. Little by little, 
we start to see the effects of this 
continuity, but we still wish to develop 
the discussion on several levels in order 
to see what pos- 
sibilities that exists 
for the future of the 
newspaper, and for 
an anarchist agita- 
tion without com- 
promise. Thus, here 
comes yet another 
encouragement to 
send in material for 
the paper, as well 
as an invitation to 
discuss anarchist 
ideas, face to face, 
from the news- 
paper. 

We encourage anarchists to express 
their ideas in writing, because it creates 
both an individual and collective 
development. Skip the surveillance-hell 
called Facebook and let your rebellious 
potential be anonymously expressed. To 
that end, the newspaper is open for 
contributions in the shape of articles, 
letters, communiques, poems, pictures, 


drawings, call-outs, etc. We also happily 
receive hints about actions and projects 
that can be disseminated through the 
paper. We want to underscore this one 
more time. We do, however, have certain 
demands on the clarity of ideas and 
quality of writing. It is a consideration 
from text to text, and therefore we 
cannot and do not wish to set any clear 
guidelines, but we believe that if you 
read the paper you will know in which 
direction we are heading. In very short 
terms: An anarchism that favours the 
individual and the immediate revolt 
against all masters, and one that is 
consistent in its negation of all 
authorities. Please remember that the 
paper has limited space and you should 
therefore express yourself relatively 
concisely. 

In order to develop the paper and 
bring the ideas to life, we wish from now 
on to have discussions about two weeks 
after the publishing of each issue. A 
possibility to discuss the published 
articles, related topics, and the general 
line of the paper — with the aim of 
breaking down the isolation between 
anarchists and create a conversation that 
can form the basis for action. 

The discussions will be announced in 
the paper. The first occasion will be in 
BumZen on 17th of September, 4 pm. 
Welcome. & 

Orkan 


Bidrag til »Orkanen« 


Vi modtager: Artikler (en A4 side, ca. 5000 
anslag), læserbreve (en halv A4 side, ca. 2500 
anslag), billeder, tegninger, digte 0.a. Send per e- 
mail. Vi accepterer tekster på dansk og engelsk. 
Næste nummer: Den 7. oktober 


Deadline: Den 2. oktober 

Kontakt: orkanenØriseup.net 

Oplag: 100 

Tidligere numre og PGP: orkanen.noblogs.org 


Contribute to "Orkanen” 


We recieve: Articles (one A4 page, about 5000 
keystrokes), letters (a half A4 page, 2500 
keystrokes), images, poems, etc. Send by e-mail. 
We accept texts in Danish and English. 

Next issue: 7th of October 


Deadline: 2nd of October 

Contact: orkanenØriseup.net 

Circulation: 100 

Previous issues and PGP: orkanen.noblogs.org 


